নারায়ণগঞ্জ : নারায়ণগঞ্জের লিংকরোডে যাত্রীবাহী বাসের চাপায় নিহত হয়েছেন এক রিকশাচালক। গতকাল সকালে ফতুল্লার চানমারী এলাকায় ঢাকা-নারায়ণগঞ্জ লিংকরোডে এ দুর্ঘটনা ঘটে। প্রত্যক্ষদর্শীরা জানান, ইসদাইর এলাকার রিকশাচালক মোহাম্মদ মন্টু (৩০) লিংকরোডে যাওয়ার সময় ঢাকাগামী উত্সব পরিবহনের বাস  চাপা দিলে গুরুতর আহত হন। এলকাবাসী বাসটি আটক করলেও পালিয়ে যায় ড্রাইভার। মন্টুকে শহরের খানপুর ২শ শয্যা হাসপাতালে নিয়ে গেলে সেখানে তার মৃত্যু হয়।